Kabiles iela (Rīga)
Šis raksts ir par ielu Rīgā. Par citām jēdziena Kabiles iela nozīmēm skatīt nozīmju atdalīšanas lapu. Kabiles iela ir iela Rīgā, Zemgales priekšpilsētā, Bieriņu apkaimē, pilsētas daļā Mārupē. Kabiles iela sākas krustojumā ar Codes ielu, turpinās dienvidu virzienā un beidzas pie Rīgas robežas krustojumā ar Sīpeles ielu, taču turpinās Mārupes novadā, Mārupē ar tādu pat nosaukumu Kabiles iela. Ielas kopējais garums ir 570 metri, tā klāta ar asfalta segumu. Kabiles ielā ir tikai savrupmāju apbūve. Iela nosaukta Kabiles — pagasta centra Kuldīgas novadā — vārdā.